**הנחיות למענה על שאלת 'אנסין' (טקסט) – פרק ג' בבחינת הבגרות**

**הרכב הפרק – קטע קריאה + 3 שאלות (מתוכן יש לבחור 2 בלבד)**

**כל שאלה מורכבת משני חלקים**:

**א**. **הגדרת מושג** (הגדרה 'יבשה' מהסיכומים / מהמחברת / מהספר).

**ב**. **הסברת המושג** כפי שהוא בא לידי ביטוי בקטע (ביסוס + קישור, כמו בשאלות ארוע).

**יש לענות על השאלות עפ"י הסדר הבא:**

**לקרוא את 3 השאלות (לא להתחיל עם קריאת הטקסט).**

**לבחור 2 שאלות שהנך יודע לענות על המושג המופיע בכל אחת מהן.**

**שאלה 1 / 2** - **לסמן** את **המושג הנדרש** ואת '**המקום'** בו עליכם לחפש אותו (אם מצוין בשאלה). בשלב זה מומלץ לציין לצד השאלה את רכיבי המושג.

**לקרוא את הטקסט** במלואו.

במהלך הקריאה **לסמן את משפט המפתח** (הציטוט הרלוונטי לחלק השני שבשאלה ואשר מתייחס למושג). לרוב, משפט זה יהיה ב'מקום' אליו שלח החלק השני בשאלה.

**מענה על השאלה**:

1. **כתיבת הגדרת המושג** (הגדרה 'יבשה' שלמדנו בכיתה) מבלי להתייחס לקטע.
2. **כתיבת ההסבר** – הציטוט הרלוונטי (שסימנת בטקסט) וקישור במלים שלך.